Konvenšuvdna eahpeávnnaslaš kulturárbbi suodjaleami birra

Konvenšuvdna eahpeávnnaslaš kulturárbbi suodjaleami birra lea multilaterála UNESCO-konvenšuvdna mii mearriduvvui Pariissas 2003:s ja mii fápmuduvvui Norggas 2007:s. Konvenšuvdna galgá suodjalit ja sihkkarastit eahpeávnnaslaš kulturárbbi árvvusatnima. Dat galgá buoridit dihtomielalašvuođa eahpeávnnaslaš kulturárbbi birra ja dan mearkkašumi birra ja váikkuhit riikkaidgaskasaš ovttasbarggu ja veahki dán suorggis.

Eahpeávnnaslaš kulturárbi, maiddái gohčoduvvon ealli kulturárbin, leat árbevierut ja árbemáhttu mii sirdojuvvo olbmuid gaskka. Ealli kulturárbi geavahuvvo earret eará giehtaduojis, musihkas, dánsumis ja njálmmálaš árbevieruin. Borramušvierut, dábit, ávvudeamit ja máhttu luonddu ja gomuvuođa birra leat maid oassin ealli kulturárbbis.

Soahpamušbeliin lea ovddasvástádus ráhkadit ja bajásdoallat ovtta dahje máŋga logahallama ealli kulturárbbis mat čađahuvvojit iežaset riikarájiid siskkobealde. Dat sáhttet maiddái evttohit sisafievrridemiid golmma listui mat čatnasit konvenšuvdnii: Ovddasteaddjilistu olmmošvuođa eahpeávnnaslaš kulturárbbi hárrái. Listu eahpeávnnaslaš kulturárbbiin maid lea dakkaviđe dárbu suodjalit. Listu buriin gáhttenvugiin, mat gusket prográmmaide, prošeavttaide ja doaimmaide mat gusket vuoiŋŋalaš kulturárbbi gáhttemii. Kulturdirektoráhtas llea ovddasvástádus konvenšuvnna implementeremis Norggas.

 Gáldut 

Kategoriija:Ealli kulturárbi